23. schôdza NR SR - 4.deň - A. dopoludnia
Dátum: 2017-12-01
Poslanec: Ďuriš Nicholsonová, Lucia (SaS)
Druh vystúpenia: Vystúpenie v rozprave

141. Ospravedlňujem sa, že vám to rozbíjam, pán minister zdravotníctva, ale asi to tu budete musieť vytrpieť. No ja musím povedať, že celá táto téma zmrazovania platov krásne odkrýva charaktery, ktoré sa skrývajú v každom z nás. Ja som sa zúčastňovala na tých poslaneckých grémiách a musím povedať, že na grémiu všetci hovorili o tom, všetci s výnimkou ĽSNS, vášho zástupcu, lebo ten sa vyjadril iba k tomu, či bude klub za alebo proti skrátenému legislatívnemu konaniu. Takže mimo ĽSNS všetci hovorili o tom, že zmrazovanie platov stratilo svoje opodstatnenie, že to jednoducho nie je systémové riešenie, že to bolo riešenie v čase hospodárskej krízy, keď to bolo riadne vyargumentované. Vtedy všetci chápali, že vzdať sa časti poslaneckého platu tým, že ho zmrazíme, ja na mieste, lebo bola hospodárska kríza a bol to taký symbol spolupatričnosti s občanmi Slovenskej republiky a dlho potom proste nastala nejaká zotrvačnosť a na tej zotrvačnosti sa tu vezieme, ale tá zotrvačnosť už z niečoho, čo bolo vyargumentované a bolo na mieste, prešla do čistého politického populizmu. Na tom grémiu sme sa všetci teda zhodli na tom, že sme ochotní podporiť systémové riešenie, ktoré by upravovalo platy poslancov. A hovorili sme otvorene o tom, ja som o tom hovorila, že napríklad SaS-ka za systémové riešenie považuje zodvodovanie, zdanenie paušálnych náhrad bez ohľadu na to, akým spôsobom by to, by sa to odrazilo na výške nášho poslaneckého platu. Na tomto, k tomuto nepadla jediná námietka. Tam naozaj nastala vzácna zhoda. A zrazu nastal ten bum. Zrazu sme si začali čítať v médiách vyčíslenie vlastne toho, čo by znamenalo, keby sa platy zrazu rozmrazili. Tam to urobilo tých 1 000 eur a ja musím povedať úplne otvorene, že aj dnes na chodbách parlamentu, keď sa o tom rozprávam s jednotlivými kolegami z cteného pléna, ono ani tak nejde o to, že zvýšenie poslaneckých platov, ale všetci zhodne hovoria, no viete, ale to je 1 000 eur a to je veľa. To ako my to povieme? Ako my to zodôvodníme našim voličom? Naši voliči sú iní, ako tí vaši voliči. Tisíc eur, to naozaj, to nedokážeme vyargumentovať. V tomto, v tomto momente je pre mňa veľmi oslobodzujúce, že ja aj na grémiách, aj tuto v pléne som súčasťou poslaneckého klubu ľudí, ktorí naozaj majú chrbtovú kosť a od začiatku až do konca tvrdia stále to isté. A je jedno, či na poslaneckých grémiách alebo tu v pléne, alebo pred médiami a v tomto momente, tak ako keby páchame tie rituálne samovraždy, pretože SaS-ka už celé roky hovorí, ani náhodou vám nepodporíme tento bohapustý politický populizmus a pokrytectvo v skrátenom legislatívnom konaní, lebo by sme sa dopustili niečoho, čo je v rozpore s naším svedomím, vedomím, s ústavou a so zákonmi, ktoré sú platné v tejto krajine a je našou psou povinnosťou, aby sme tieto zákony dodržiavali. Ale SaS-ka hovorí aj niečo iné. Áno, kľudne si siahnime na plat, ale poďme to riešiť rozumným a systémovým riešením. A nie, teraz nevolám po svetovom mieri, teraz prinášame konkrétne riešenie: poďme zodvodovať a zdaniť paušálne náhrady, ktorú sú nám aj tak nanič. Toto je súčasťou nášho príjmu a ako na takú súčasť by sme na to mali pozerať. Nie je dôvod, prečo by naše paušálne náhrady nemali byť riadne zodvodnené, zodvodované a zdanené. Toto je to konkrétne riešenie, o ktorom sa poďme rozprávať. Všetko to, čo robíte vy, je čistý politický populizmus. Opýtajme sa voliča, čo si myslí a potom si to budeme myslieť aj my. Takíto ste vy frajeri. Za zatvorenými dverami sa správate úplne inak. Keď je, keď je predseda na Pobreží Slonoviny, správate sa úplne inak. Je naozaj veľmi oslobodzujúce byť v poslaneckom klube ľudí, ktorí keby to tu všetko zajtra rachlo, keby nás sem prišlo, keby došlo k defenestrácii parlamentu, tak my by sme sa hneď zajtra uchytili na otvorenom trhu práce a zarábali by sme viacej, ako zarábame v ctenej snemovni. To vám garantujem. Neviem sa naozaj spamätať z toho, čo sa stalo s kolegami zo SMER-u, ktorí tiež robili veľké ramená, aj tí vaši zástupcovia na tom poslaneckom grémiu robili obrovské ramená, silných chlapov ste tam ozaj poslali, silne sa tam tvárili, že vy ste odhodlaní a prečo by to tak nemalo byť a vy to urobíte, aj ste to urobili. Aj ste to urobili iba na chvíľu, že? Hlasovali ste proti skrátenému legislatívnemu konaniu. Zrazu príde bu-bu-bu, príde nóta s Pobrežia Slonoviny od vášho predsedu, všetci sa zbláznite, všetci tu pustíte do gatí, vy silní chlapi, čo robíte obrovské ramená. Viete, čo by ste mali? Mali by ste vrátiť občianske preukazy, lebo nie ste svojprávni, vy naozaj nie ste svojprávni. Vy ste ukázali, ako to chodí v Národnej rade Slovenskej republiky, aká je realita, že príde nejaký lobista a ten lobista v tomto prípade je predseda vlády Slovenskej republiky a vy podľahnete tlaku lobistu, ktorí si potrebuje naškrabať nejaké posledné žijúce hlasy ešte tam dolu, aby ste nemali 24 %, lebo veľmi dobre viete na základe vlastných prieskumov, že tá realita je ešte ďaleko horšia. Vy ste podľahli tlaku lobistu. Robert Fico nie je v tejto téme ničím iným, iba lobistom. Mali by ste vrátiť poslanecké preukazy a mali by ste vrátiť občianske preukazy. Ja viem, že to opakujem tretíkrát a poviem to aj štvrtýkrát. (Reakcia z pléna.) Uhm. No vy sa máte čo ozývať, vy ste bol jeden z tých, čo ste za tou stenou robili tie ramená. A teraz ste pustili do gatí. Môžte sa hanbiť, pán Číž, vy nie ste svojprávny. Toto je všetko k tomu, čo som k tejto téme chcela povedať a všetci, ktorí tu otáčate a otáčate len kvôli nejakým preferenciám, všetci sa môžte hanbiť. (Potlesk.)